Serien, som spilles bedste af fem kampe, føres af nordjyderne med 2-0, efter to komfortable udesejre i sidste weekend i København på 12-4 og 6-1. -Selvom vi fører 2-0 i kampe, og har sat os selv i en gunstig situation med henblik på videre avancement, så kræver det en fokuseret og koncentreret indsats at vinde over Hafnia. Så hvis ikke vi får armene ned efter sidste weekend, så kan vi få os en ubehagelig overraskelse på lørdag. Hafnia kommer til nordjylland med kniven for struben, så vi skal fokusere på at lukke serien i denne weekend, siger Cheftræner Thomas Lodberg. Lykkes det Millionaires at avancere, så venter der et lokalbrag af dimensioner i semifinalen, hvor Frederikshavn Bulldogs venter. Millionaires stiller op til kampen i stærkeste opstilling.
Den nordjyske Floorballklub FC Millionaires har chancen for at spille sig i en DM semifinale for første gang nogensinde, hvis de vinder kvartfinalen mod Hafnia FC i weekenden.